मेरे दूसरे मामा जो मां के बडे भाई थे उनका नाम था ल्यॉड फ्लाउअर जूनियर। वह द्वितीय विश्व युद्व के समय अमेरिकी सेना में थे। अंकल पोर्टर के समान अंकल ल्योड भी खूब अच्छे पाठक थे। वह विशेषकर मैटाफिजिक्स और पूर्वी धर्मो से संबंधित पुस्तकों के पढने में रूचि रखते थे। जहां भी जाते उनके साथ ऐसी ही कोई पुस्तक हाथ में होती। वह एक बागबान थे परंतु उनके पास हमेशा पिरामिड‚ चित्रलिपि से संबंधित और पूर्वी धर्मो से संबंधित पुस्तकें मौजूद होती थी। वह मेरे मित्र थे मैं उन्हें घंटों पिरामिड और पूर्वी धर्मो से संबंधित बातें करते सुना करता था। हांलाकि मैंने चाहा कि वह बाइबल पढें लेकिन उन्होंने इसमें बिल्कुल भी कोई रूचि नहीं दिखाई। वह भी एकाएक आये हार्ट अटैक से मर गए। पर अंकल पोर्टर के समान नहीं‚ ल्यॉड अंकल बिना मसीह प्रभु को स्वीकारें मरे। वह मुझसे अक्सर कहा करते थे कि मैं सत्य की खोज कर रहा हूं। परंतु सत्य को कभी पाया नहीं। उन्होंने यीशु को कभी नहीं पाया जो संपूर्ण सत्य के मूर्त रूप थे! दुख की बात यह होगी कि जब मैं स्वर्ग पहुंचुंगा मैं अंकल ल्यॉड को नहीं देख पाउंगा − क्योंकि मैं जानता हूं कि वे वहां नहीं होंगे क्योंकि यीशु ने कहा था‚ ''मैं ही ......... सच्चाई हूं.........बिना मेरे द्वारा कोई पिता के पास नहीं पहुंच सकता'' (यूहन्ना१४:६) अंकल ल्यॉड नर्क में हैं।